pythainlp/thai_wikipedia_clean_20230101 huggingface dataset:
ต่อมาปานวาดได้สมรสตามพิธีศาสนาอิสลามกับเรือเอก นิธิ บุญยรัตกลิน บุตรชายของพลเอก สนธิ บุญยรัตกลิน หลังทั้งคู่คบหากันได้ 8 เดือน เมื่อวันที่วันเสาร์ที่ 28 เมษายน พ.ศ. 2555 ที่โรงแรมสวิสโซเทล ปาร์คนายเลิศ ก่อนจะมีพิธีเลี้ยงฉลองมงคลสมรสวันที่ 2 มิถุนายน ปีเดียวกันนั้น ที่โรงแรมพลาซ่าแอทธินี ในการนี้ ปานวาดได้เปลี่ยนมานับถือศาสนาอิสลาม และได้รับชื่อทางศาสนาว่า "นูร์อัยนา" มีความหมายว่า รัศมีแห่งดวงตา
ปัจจุบันมีบุตร - ธิดา 2 คน บุตรชายคนที่ 1 ชื่อ อัษศดิณย์ บุญยรัตกลิน หรือ โปรด บุตรสาวคนที่ 2 ชื่อ ปาลิน บุณยรัตกลิน หรือ ปราน
วิทยายุทธ
วิทยายุทธ คือ ท่วงท่า เคล็ดลับในการต่อสู้ ของจีนโบราณ มักพบในนวนิยายกำลังภายใน อาจจะประกอบด้วยกำลังภายใน หรือลมปราณ หรือไม่มีก็ได้
วิทยายุทธ พื้นฐานมีหลายประเภท เช่น เพลงดาบ, เพลงกระบี่, เพลงทวน, เพลงไม้เท้า,เพลงแส้,ดรรชนี, มือเปล่า เป็นต้น วิทยายุทธยังแบ่งไปตามแต่ละค่ายสำนัก แต่ละอาจารย์ หรือครูมวย อาจเป็นความลับที่สืบทอดกันภายในแต่ละสำนัก หรืออาจเป็นของทั่วไปสำหรับออกกำลังกายก็ได้
วิทยายุทธที่มีรากฐาน มักมีท่าไม้ตาย ซึ่งเป็นเคล็ดลับในการเอาชนะคู่ต้อสู้ การศึกษาท่าไม้ตายจึงเป็นสิ่งที่มักทำกันเสมอเมื่อมีการประลองยุทธ
ยอดเขาบรอดพีก
ยอดเขาบรอดพีก  หรืออีกชื่อหนึ่งว่า ยอดเขาเคทรี  เป็นยอดเขาที่สูงเป็นอันดับที่ 12 ของโลก มีความสูง 8,047 เมตร ตั้งอยู่ในเทือกเขาการาโกรัม ประเทศปากีสถาน ยอดเขานี้อยู่ห่างจากยอดเขาเคทูไปตามธารน้ำแข็งบัลโตโรประมาณ 5 ไมล์
ตัวยอดเขาบรอดพีกมีลักษณะประหลาด เนื่องจะมียอดเป็นสันตรงยาวกว่าไมล์ แทนที่จะเป็นยอดแหลมเหมือนยอดเขาอื่น ๆ จึงเป็นที่มาของชื่อ "Broad Peak" นั่นเอง
โซดา
โซดา เป็นเครื่องดื่มที่มีความซ่า ทำจากน้ำ อัดด้วยก๊าซคาร์บอนไดออกไซด์ บางคนนิยมดื่มแทนน้ำ บางคนนำไปผสมเครื่องดื่มอื่น ๆ เช่น น้ำหวาน เหล้า
พระสุพรหมยานเถร (พรหมา พฺรหฺมจกฺโก)
พระสุพรหมยานเถร หรือ ครูบาพรหมา เดิมชื่อ พรหมา พิมสาร ฉายา พฺรหฺมจกฺโก เกิดเมื่อวันที่ 30 สิงหาคม พ.ศ. 2441 ณ บ้านป่าแพ่ง อำเภอป่าซาง จังหวัดลำพูน เป็นบุตรของพ่อเป็ง และแม่บัวถา มีพี่น้องทั้งหมด 13 คน บิดามารดาของท่านเป็นผู้มีฐานะ มีอาชีพทำนา ทำสวน ประกอบสัมมาอาชีวะ ไม่ฆ่าสัตว์ตัดชีวิต มีความขยันขันแข็ง มีจิตใจหนักแน่นในกุศลธรรม รักษาอุโบสถศีลทุกวันพระ ในบั้นปลายชีวิตบิดาของท่านได้ออกบวช เป็นที่รู้จักกันในนามของครูบาพ่อเป็ง โพธิโก มารดาของท่านได้นุ่งขาวรักษาอุโบสถศีลจนถึงแก่กรรม สำหรับพี่น้องของท่านที่ได้ออกบวชในพระพุทธศาสนา จนมีชื่อเสียงได้แก่ พระสุธรรมยานเถร (อินถา อินฺทจกฺโก) วัดน้ำบ่อหลวง อำเภอสันป่าตอง จังหวัดเชียงใหม่ ซึ่งเป็นพี่ชาย และพระครูสุนทรคัมภีรญาณ (คำ คมฺภีโร) วัดดอยน้อย จังหวัดเชียงใหม่) ซึ่งเป็นน้องชาย
ในขณะเยาว์วัยครูบาพรหมาได้รับการศึกษาอักษรล้านนาและไทยกลางที่บ้านจากพี่ชายที่ได้บวชเรียนแล้วสึกออกไป เมื่อท่านได้บรรพชาแล้วจึงได้ท่องจำบทสวดมนต์ และเข้าโรงเรียนประชาบาลจนจบชั้นประถมศึกษาปีที่ 3 เมื่ออุปสมบทแล้วจึงได้ศึกษานักธรรมด้วยตนเอง ในปี พ.ศ. 2462 ทางการคณะสงฆ์ได้จัดสอบนักธรรมสนามหลวงขึ้น ณ จังหวัดเชียงใหม่ โดยพระมหานายกเป็นผู้นำข้อสอบมาสอบยังวัดพระเชตุพน ในครั้งนั้นมีพระภิกษุเข้าสอบจำนวน 100 รูป ผลการสอบปรากฏว่ามีพระภิกษุที่สอบผ่านจำนวน 2 รูป คือ ครูบาพรหมา และพระทองคำ วัดเชตุพน จังหวัดเชียงใหม่ นับว่าครูบาพรหมาเป็นพระรูปแรกของจังหวัดลำพูนที่สอบนักธรรมได้
ภายหลังจากสอบนักธรรมได้แล้ว ท่านได้พยายามหาความรู้ด้านการปฏิบัตธรรมจากครูบาอาจารย์หลายรูป อาทิ พระครูพิทักษ์พลธรรม (ครูบาหวัน มหาวโน) พระสุธรรมยานเถร (ครูบาอินทรจักรรักษา) ผู้เป็นพระพี่ชาย ครูบาแสน ญาณวุฑฒิ วัดหนองเงือก ครูบาบุญมา ปารมี วัดกอม่วง เป็นต้น
ครูบาพรหมา ได้บรรพชาเมื่อวันที่ 24 เมษายน พ.ศ. 2455 ขณะอายุได้ 15 ปี ณ วัดป่าเหียง ตำบลแม่แรง อำเภอป่าซาง จังหวัดลำพูน โดยมีครูบาแก้ว ขัตติโย (ครูบาขัตติยะ) เป็นพระอุปัชฌาย์ ต่อมาในวันที่ 16 มกราคม พ.ศ. 2461 ท่านได้อุปสมบท ณ พัทธสีมาวัดป่าเหียง โดยมีครูบาขัตติยะเป็นพระอุปัชฌาย์
เมื่อครูบาพรหมาอายุได้ 24 ปี บวชได้ 4 พรรษา ท่านได้ออกธุดงค์ โดยครั้งแรกไปจำพรรษา ณ ดอยน้อย อำเภอจอมทอง จังหวัดเชียงใหม่ หลังจากนั้นท่านได้ธุดงค์ไปในสถานที่ด่างๆ ทั่วภาคเหนือ และประเทศพม่า และได้จำพรรษาในเขตพม่าเป็นเวาถึง 5 ปี ท่านได้จาริกธุดงค์ถึง 20 พรรษา โดยถือธุดงควัตร อยู่ป่าเป็นวัตร ออกบิณฑบาตเป็นกิจวัตร ฉันภัตตาหารมื้อเดียว นุ่งห่มผ้าบังสุกุลเป็นวัตร ท่านเพียรพยายามอดทนด้วยวัตรปฏิบัติอันเคร่งครัดที่สุด
ภายหลังจากธุดงค์เป็นเวลานาน ท่านจึงได้กลับมาจำพรรษาที่วัดหนองเจดีย์ อำเภอป่าซาง จังหวัดลำพูน เป็นเวลา 4 พรรษา หลังจากนั้นได้มาจำพรรษา ณ วัดพระพุทธบาทตากผ้า 1 พรรษา อยู่วัดม่อนมะหิน 2 พรรษา ก่อนจะย้ายกลับไปจำพรรษาอยู่วัดป่าหนองเจดีย์อีก 2 พรรษา ถึงแม้ว่าในช่วงปัจฉิมวัยครูบาพรหมาจะได้จำพรรษาเป็นประจำ ณ วัดพระพุทธบาทตากผ้าแล้ว แต่ท่านก็ยังไม่ทิ้งธุดงควัตร หากโอกาสเหมาะท่านก็จะพาพระเณรออกธุดงค์เป็นประจำ
บูรณะวัดพระพุทธบาทตากผ้า.
ในปี พ.ศ. 2491 ครูบาพรหมาได้กลับมาจำพรรษา ณ วัดพระพุทธบาทตากผ้า และได้จำพรรษาอยู่วัดนี้เรื่อยมาจนมรณภาพ ท่านได้เป็นประธานอำนวยการบูรณะวัดพระพุทธบาทตากผ้า เช่น ต่อเติมยอดมณฑปวิหารครอบรอยพระพุทธบาทที่ครูบาศรีวิชัยได้มาบูรณะไว้ สร้างพระอุโบสถ ศาลาการเปรียญ กุฏิสงฆ์ ศาลาพระปริยัติธรรม นอกจากนี้ท่านยังได้สร้างโรงเรียนพระปริยัติธรรม “พรหมจักรสังวรกิตติขจรประชาสรรค์” และเป็นประธานในการบูรณะวัดพระนอนม่อนช้าง วัดป่าหนองเจดีย์ วัดม่อนมะหิน วัดบ้านหวาย และวัดช้างค้ำ เป็นต้น
หนังสือธรรมะ.
ครูบาพรหมาได้เผยแพร่ธรรมะ แสดงพระธรรมเทศนา และเขียนหนังสือธรรม และสุภาษิตคำสอนหลายเล่ม อาทิ หนังสือคำถามคำตอบ เรื่องหนานตั๋นกับหนานปัญญา หนังสือสุภาษิตคำสอน หนังสือทน ศีล ภาวนา หนังสือคำถามคำตอบ เรื่องศีล สมาธิ ปัญญา หนังสืออภิณหปัจเวกขณ์ หนังสือเขมสรณาคมน์ เป็นต้น
เนื่องจากครูบาพรหมาได้ประกบคุณงามความดีแก่พระพุทธศาสนา ตลอดจนเผยแพร่ธรรมะแก่ศรัทธาสาธุชน เป็นผู้มีวัตรปฏิบัติอันเคร่งครัด มีปฏิปทาอันงดงาม จนเป็นที่เลื่อมใสของพุทธศาสนิกชนทั่วประเทศ ท่านจึงได้รับพระราชทานสมณศักดิ์เป็นลำดับ ดังนี้
ครูบาพรหมาได้บำเพ็ญสมณธรรมจนย่างเข้าสู่วัยชรา และได้เกิดอาการอาพาธ เข้ารับการรักษาตัวที่โรงพยาบาล ก่อนที่ท่านจะละสังขาร ท่านได้ตื่นจากการจำวัดแต่เช้า และปฏิบัติธรรมตามกิจวัตร เมื่อถึงเวลาท่านลุกนั่งสมาธิ และได้มรณภาพในท่านั่งสมาธิภาวนาในวันที่ 17 สิงหาคม พ.ศ. 2527 คณะศิษยานุศิษย์ได้ตั้งศพบำเพ็ญกุศลเป็นเวลา 3 ปี ก่อนจะได้รับพระราชทานเพลิงศพในวันที่ 30 มกราคม พ.ศ. 2531 ณ เมรุชั่วคราว บริเวณหน้าวัดพระพุทธบาทตากผ้า ภายหลังจากพระราชทานเพลิงศพแล้ว อัฐิของท่านได้แปรเป็นพระธาตุมีวรรณะสีต่าง ๆ ซึ่งสร้างความปิติโสมนัสแก่บรรดาศิษยานุศิษย์เป็นอย่างยิ่ง
วัดพระพุทธบาทตากผ้า ประวัติพระสุพรหมยาณเถร
http://www.phrabat.com/
ยอดเขาแกเชอร์บรูม 2
ยอดเขาแกเชอร์บรูม 2 (Gasherbrum II) หรือ ยอดเขาเคโฟร์ (K4) มีความสูง 8,035 เมตร เป็นยอดเขาที่สูงเป็นอันดับที่ 13 ของโลกและสูงเป็นอันดับ 3 ในเทือกเขาการาโกรัม ประเทศปากีสถาน
ยอดเขาแกเชอร์บรูม 2 มีตำแหน่งอ้างอิง 35°45′ องศาเหนือ และ 76°39′ องศาตะวันออก ยอดเขานี้ถูกพิชิตโดย Fritz Moravec และ Josef Larch และ Hans Willenpart ชาวออสเตรีย ในวันที่ 8 กรกฎาคม พ.ศ. 2499
ครูบาอภิชัยขาวปี
ครูบาอภิชัย นามเดิม จำปี เป็นพระภิกษุสัทธิวิหาริกของครูบาศรีวิชัย ภายหลังถูกบังคับให้ลาสิกขาบท จึงเปลี่ยนมาครองจีวรสีขาว ประชาชนจึงเรียกว่า ครูบาขาวปี
ครูบาเจ้าอภิชัยขาวปี เดิมชื่อ "จำปี" เกิดเมื่อวันที่ 17 เมษายน พ.ศ. 2443 เป็นบุตรของพ่อเม่า และแม่จันตา ท่านกำพร้าบิดาตั้งแต่อายุ 8 ขวบ ต่อมาเมื่ออายุได้ 16 ปี มารดาได้นำไปฝากให้เป็นศิษย์ของครูบาศรีวิชัย ณ วัดบ้านปาง ท่านจึงได้เริ่มเรียนหนังสือ โดยท่านเป็นผู้มีนิสัยขยัน เล่าเรียนอย่างจริงจัง อ่อนโยน ว่านอนสอนง่าย นอบน้อม ครูบาเจ้าศรีวิชัยจึงมักใช้เวลาที่ท่านรับใช้ใกล้ชิดอบรมกล่อมเกลา ถ่ายทอดความรู้ให้ด้วยความเมตตา จนท่านครูบาอภิชัยมีความรู้เป็นลำดับ สามารถอ่านออกเขียนได้ และมีทักษะในการสวดมนต์ได้ดี
นอกจากนี้ในงานก่อสร้าง ท่านก็มิได้นิ่งดูดาย ได้หมั่นสังเกตพิจารณาในการช่างและเข้าไปช่วยทำงานนั้นๆ อย่างตั้งอกตั้งใจ จนมีความรู้ ความชำนาญในการช่าง
เมื่อถึงเวลาอันสมควร ท่านจึงได้บรรพชาเป็นสามเณร และได้อุปสมบทเป็นพระภิกษุเมื่ออายุได้ 22 ปี ได้รับฉายาว่า "อภิชโย"
ต้องอธิกรณ์.
เมื่อถึงพรรษาที่ 13 ท่านถูกกลั่นแกล้ง และถูกจับดำเนินคดีในข้อหาหลบเลี่ยงการเกณฑ์ทหาร จนต้องถูกบังคับให้สึกและครองผ้าขาวเป็นครั้งแรก ในขณะที่ท่านติดคุกท่านได้ริเริ่มสร้างโรงพยาบาลลำพูนจนแล้วเสร็จ เมื่อออกจากคุกแล้ว ครูบาเจ้าศรีวิชัยได้ทำการอุปสมบทให้แก่ท่านเป็นครั้งที่สอง เมื่อบวชแล้วท่านได้กราบลาพระอุปัชฌาย์ไปบูรณะวัดวาอารามต่าง ๆ ต่อมาท่านได้ถูกกลั่นแกล้งกล่าวหาว่าเรี่ยไรเงินสร้างโบสถ์ จนถูกจับสึกนุ่งผ้าขาวอีกเป็นครั้งที่สอง
ช่วยครูบาเจ้าศรีวิชัยสร้างถนนขึ้นดอยสุเทพ.
เมื่อครูบาเจ้าศรีวิชัยได้สร้างถนนขึ้นวัดพระธาตุดอยสุเทพราชวรวิหาร ท่านได้พาชาวกะเหรี่ยง 500 คน ไปช่วยทำถนนจนแล้วเสร็จ และได้กลับมาพำนักกับครูบาเจ้าศรีวิชัย ณ วัดพระสิงห์ ต่อมาได้มีผู้ขอร้องให้ครูบาเจ้าศรีวิชัยทำการอุปสมบทให้แก่ท่านเพื่อเป็นภิกษุอีกครั้งหนึ่ง ครูบาเจ้าศรีวิชัยจึงยินยอมอุปสมบทให้ ณ วัดศรีโสดา ซึ่งในการอุปสมบทครั้งนี้เป็นเหตุให้ครูบาเจ้าศรีวิชัยต้องอธิกรณ์อีกครั้ง ครูบาเจ้าอภิชัยจึงต้องสึกนุ่งผ้าขาวอีกครั้ง และได้กลับไปที่วัดพระพุทธบาทตะเมาะ ถึงแม้ครูบาเจ้าอภิชัยจะนุ่งผ้าขาว แต่ท่านก็มีวัตรปฏิบัติและถือศีลเหมือนพระภิกษุทุกประการ วัตรปฏิบัติอันเคร่งครัดของท่านทำให้มีศรัทธาสาธุชนเลื่อมใส เมื่อครูบาเจ้าศรีวิชัยมรณภาพแล้ว ท่านจึงเปรียบเสมือนทายาทธรรมที่มีผู้มาขอความเมตตาไปเป็นประธานในการบูรณะวัดวาอารามต่างๆ
ต่อมาครูบาเจ้าอภิชัยได้ไปบูรณะวัดพระพุทธบาทผาหนาม อำเภอลี้ จังหวัดลำพูน และได้จำพรรษาอยู่ที่นั่นมาโดยตลอด ขณะเดียวกันท่านก็ได้เป็นประธานในการบูรณะวัดวาอารามสร้างโรงเรียน และโรงพยาบาล อีกหลายแห่ง อาทิเช่น โรงเรียนบ้านสามหลัง(อภิชัยบูรณะ) อ.ดอยหล่อ จ.เชียงใหม่
ในปี พ.ศ. 2514 คณะศรัทธาวัดสันทุ่งแฮ่ม จังหวัดลำปาง ได้มานิมนต์ท่านไปนั่งเป็นประธานในการก่อสร้างจนแล้วเสร็จ ต่อมาคณะศรัทธาวัดต้นธงชัย จังหวัดสุโขทัย มานิมนต์ท่านเพื่อขอความเมตตาไปเป็นประธานในการสร้างพระวิหาร ท่านเดินทางไปเมื่อวันที่ 2 มีนาคม พ.ศ. 2520 และเมื่อไปถึงวัดท่าต้นธงชัยได้เพียงวันเดียว ท่านก็ได้มรณภาพในวันที่ 3 มีนาคม พ.ศ. 2520 โดยอาการสงบ
คำศัพท์จากเรื่อง คุณครูจอมเวท เนกิมะ!
รายชื่อเพลงใน คุณครูจอมเวท เนกิมะ!
รายชื่อเพลงจากการ์ตูนโทรทัศน์เรื่อง "คุณครูจอมเวท เนกิมะ!"
เพลงประจำตัวละคร.
เพลงประจำตัวละครต่อไปนี้ ถูกจัดจำหน่ายในรูปแบบซีดี โดยในซีดีแต่ละแผ่นจะมีคำทักทายจากตัวละคร เพลงประจำตัวละคร เพลงเดียวกันแบบไม่มีคำร้องเพื่อใช้กับคาราโอเกะ เพลงเดียวกันที่นำมาเรียบเรียงใหม่ ละครสั้น และคำทักทายจากนักพากย์ หนึ่งเดือนจะมีซีดีตัวละครออกจัดจำหน่ายหนึ่งแผ่น
เพลงเปิดและปิดในคุณครูจอมเวท เนกิมะ!
การ์ตูนโทรทัศน์เรื่อง คุณครูจอมเวท เนกิมะ! มีเพลงเปิดทั้งหมดถึง 6 เวอร์ชัน แต่ละเวอร์ชันถูกขับร้องด้วยนักพากย์ของนักเรียนหญิงห้อง 3-A เรียงกันไปตามเลขที่
บารอนวาเออา
ซีอาโอซี ตูอีฮาลา อาลีปาเต วาเออา ตูโปอู หรือ บารอนวาเออา  เกิดวันที่ 15 พฤษภาคม พ.ศ. 2464 เคยเป็นนายกรัฐมนตรีของตองงาตั้งแต่วันที่ 22 สิงหาคม พ.ศ. 2534 จนถึง พ.ศ. 2543 นายกรัฐมนตรีท่านนี้เคยเข้าเฝ้าทูลละอองพระบาทสมเด็จพระเทพรัตนราชสุดา สยามบรมราชกุมารี ในคราวเยือนราชอาณาจักรตองงา อย่างเป็นทางการ นอกจากนี้เขายังเป็นพระราชบิดาใน สมเด็จพระราชินีนานาซีเปาอู ตูกูอาโฮ สมเด็จพระราขินีแห่งราชอาณาจักรตองงา รัชกาลปัจจุบัน
อัชเชอร์
อัชเชอร์  หรือ ชื่อจริงว่า อัชเชอร์ เรย์มอนด์ที่ 4  เกิดเมื่อวันที่ 14 ตุลาคม พ.ศ. 2521 เป็นนักร้องชาวอเมริกัน สไตล์อาร์แอนด์บี เจ้าของ 5 รางวัลแกรมมี่
ด้วยยอดขายอัลบั้ม 65 ล้านก๊อปปี้ทั่วโลก
อัชเชอร์เกิดในดัลลัส,เท็กซัส โตในเมืองแชตตานูกา รัฐเทนเนสซี ประเทศสหรัฐอเมริกา เมื่ออายุ 6 ปี อัชเชอร์เริ่มร้องเพลงในคณะนักร้องในโบสถ์ พออายุ 12 ปี เขาได้ย้ายเข้ามาอยู่ที่เมืองแอตแลนต้า รัฐจอร์เจีย กับครอบครัว
เมื่ออายุ 13 ปี อัชเชอร์ ได้แสดงโชว์ในรายการ "Star Search" ในเมืองแอตแลนต้าผู้บริหารของ “ ลา ฟาส เร็คคอร์ด” (La Face record) ที่ชื่อ "แอล. เอ. รีด" (L.A. Reid) ได้เห็นความสามารถของอัชเชอร์ในการแสดงครั้งนี้ และเสนอการเซ็นสัญญาทำอัลบั้มเพลงแก่เขา ใน พ.ศ. 2537 อัชเชอร์ ได้ออกอัลบั้มแรกในชื่อว่า "Usher" โดยมี "ฌอน พัฟฟี่ โคมป์ซ" เป็นโปรดิวเซอร์ผู้ร่วมบริหาร อัลบั้มชุดนี้ซึ่งรวมถึง ซิงเกิลแรกที่ชื่อ "Think of You"
หลังจากที่เรียนจบโรงเรียนมัธยมตอนปลาย ใน พ .ศ. 2540 อัชเชอร์ ได้ออกอัลบั้มที่สองที่มีชื่อว่า "My Way" อัลบั้มชุดนี้ประกอบไปด้วยเพลงทั้งหมด 9 เพลง โดย อัชเชอร์ได้ร่วมเขียนเพลงด้วยถึง 6 เพลง อัลบั้มนี้ได้โปรดิวเซอร์อย่าง "แฌรแมน ดูปรี" (Jermaine Dupri) "เบบี้เฟส" และโคมป์ซมาร่วมงาน ซิงเกิลแรกในงานเพลงชุดนี้ "You Make Me Wanna" ซิงเกิลนี้ได้ขึ้นสู่อันดับหนึ่งในชาร์ทเพลงแนว อาร์แอนด์บี เป็นเวลาถึง 11 สัปดาห์ และอยู่ในอันดับ 2 ในชาร์ตเพลงแนว เพลงป็อป (Pop) ซิงเกิลถัดมา "Nice &amp; Slow" ก็สามารถขึ้นอันดับ 1 บนชาร์ทซิงเกิลในอเมริกาเป็นเวลา 2 อาทิตย์
ใน พ .ศ. 2541 อัชเชอร์ ได้มีผลงานการแสดงครั้งแรก ในภาพยนตร์แนวสยองขวัญที่ชื่อ "The Faculty" และนำแสดงในภาพยนตร์แนวชีวิตของนักเรียนมัธยมปลายในเมืองที่ชื่อ "Light It Up" และยังได้ร่วมแสดงในหนังเรื่อง "She's All That" ในขณะนั้นอัชเชอร์ได้ออกบันทึกคอนเสิร์ตที่ชื่อว่า "Simply Live"
ในปลายปี พ.ศ. 2542 เขาได้ออกอัลบั้มที่ชื่อว่า "8701" มีซิงเกิลแรกคือ "Pop Ya Collar" เดิมจะใช้ชื่ออัลบั้มว่า "All About U" แต่มีเพลงบางเพลงหลุดมาทางอินเทอร์เน็ต และไม่ได้รับเสียงตอบรับที่ดีควร จึงได้กลับไปทำใหม่ จนเปลี่ยนชื่อมาเป็น “8701” มีความหมายคือช่วงเวลาในอาชีพของเขา [1987-2001] และวางขายในวัน 8/7/01
สองซิงเกิลแรกขึ้นอันดับ 1 ในอเมริกาคือ "U Remind Me" และ "U Got It Bad"
เดือนกุมภาพันธ์ พ.ศ. 2545 อัชเชอร์ได้รับรางวัลแกรมมี่ ในสาขา 'Best Male R&amp;B Vocal Performance' ในเพลง "U Remind Me" ปีถัดมาได้รับรางวัลเดียวกันจากเพลง "U Don't Have to Call" ต่อมาอัชเชอร์ได้ร่วมงานกับ P. Diddy ในเพลง "I Need a Girl, Part I"
ในช่วงต้นปี พ. ศ. 2547 ซิงเกิลฮิตของอัชเชอร์ที่ชื่อ "Yeah!" ได้ออกสู่สาธารณชน ซิงเกิลนี้ดังถล่มทลายในคลื่นวิทยุต่างๆ และกลายเป็นเพลงที่ได้รับการเปิดมากที่สุดแห่งปี ขึ้นอันดับ 1 ในอเมริกานานถึง 12 สัปดาห์
ตามมาด้วยอัลบั้มล่าสุดของเขา "Confessions" ได้ออกมาในเดือนมีนาคม ปีเดียวกัน อัลบั้มชุดนี้ยังคงเป็นอัลบั้มที่มียอดขายดีที่สุดใน พ.ศ. 2547 ในประเทศสหรัฐอเมริกา ขายได้ 1.1 ล้านแผ่นในสัปดาห์แรกที่วางขาย (ขายได้มากกว่า 20 ล้านแผ่นทั่วโลกสำหรับอัลบั้มนี้)
ซิงเกิลที่ 2 และ 3 "Burn" และ "Confessions Part II" ก็ขึ้นอันดับ 1 บนชาร์ทซิงเกิลในบิลบอร์ด และสร้างสถิติเป็น 1 ใน 3 ศิลปิน (ถัดจาก เดอะ บีทเทิ้ลส์ และ บีจีส์) ที่มีเพลง Top 10 ในสัปดาห์เดียวกันถึง 3 เพลง
เดือนกันยายน พ.ศ. 2547 ออกวางขายเพลง "My Boo" (อยู่ในอัลบั้ม Confessions แบบ Special Edition) ร้องคู่กับ อลิเชีย คียส์ ก็ขึ้นอันดับ 1 ในอเมริกาทางฝั่งชาร์ทซิงเกิลเช่นกัน
พ.ศ. 2548 อัชเชอร์ได้ร่วมร้องกับ Lil' John ในเพลง "Lovers and Friends" สามารถไต่ชาร์ทได้สูงสุดอันดับ 3
พ.ศ. 2549 อัชเชอร์ได้แสดงในละครบรอดเวย์เรื่อง "Chicago" ในบท Billy Flynn ได้รับเสียงวิจารณ์ในทางที่ดี และเขาได้กลับมาทำผลงานอัลบั้มใหม่ซึ่งคาดว่าจะออกกลางปี พ.ศ. 2550 โดยมีทีมอย่าง The Neptunes, Jermaine Dupri, Jimmy Jam &amp; Terry Lewis, Rich Harrison, Dre &amp; Vidal, Ryan Leslie, Dr. Dre และ Swizz Beatz
หลังจากห่างหายจากการออกอัลบั้มเพลงถึง 4 ปี อัชเชอร์กลับมาในปี พ.ศ. 2551 กับอัลบั้ม "Here I Stand" แต่โปรดิวเซอร์ของเขา Polow da Don แอบปล่อยซิงเกิลแรก ‘Love In This Club’ มาก่อนซึ่งประสบความสำเร็จอย่างดีสามารถขึ้นอันดับ 1 บนชาร์ทบิลบอร์ด และเป็นเหตุให้ต้องเลื่อนออกอัลบั้มเร็วขึ้นมาเป็นช่วงกลางปีแทน มิวสิกวิดีโอแรก ‘Love In This Club’ กำกับโดย Brothers Strause (Red Hot chili Peppers, Linkin Park, A Perfect Circle) ซึ่งเคยฝากผลงานไว้ในภาพยนตร์เรื่อง 300 ในส่วนของ animation ทั้งหมด และยังกำกับเพลง ‘Moving Mountains’ ซึ่งจะเป็นซิงเกิ้ลที่ 2 อีกด้วย
พ.ศ. 2553 อัชเชอร์ ทำอัลบั้มในระยะเวลาที่เร็วขึ้น เพียง 2 ปี เป็นสตูดิโออัลบั้มลำดับที่ 6 อัลบั้ม Raymond v. Raymond ได้ลำดับที่ 1 US ด้วยยอดขาย 329,000 ในสัปดาห์แรก และมียอดขาย 1.3 ล้านก๊อปปี้ในสหรัฐ (2 ล้านก๊อปปี้ทั่วโลก) ซึ่งมีเพลง Papers และ There Goes My Baby ที่ได้ลำดับที่ 1 US R&amp;B/Hip-Hop Chart ตามด้วย Hey Daddy (Daddy's Home) และ Lil Freak ได้ Nicki Minaj มาแจมด้วย หลังจากนั้นมีซิงเกิลที่ได้ลำดับที่ 1 US Chart นั้นคือ OMG หรือ Oh My God ได้ will.i.am จาก The Black Eyed Peas มาโปรดิวเซอร์และเขียนเพลง และมียอดดาวน์โหลดถึง 7 ล้านก๊อปปี้ทั่วโลก
หลังจากนั้น อัชเชอร์ได้ปล่อย EP ที่ชื่อว่า Versus ตามติดกัน หรือ Raymond v. Raymond (Deluxe edition) มีซิงเกิลสุดเจ็งเอาใจสาวกแดนซ์อย่าง DJ Got Us Fallin' in Love ได้แร็ปเปอร์เชื้อสายลาตินอย่าง Pitbull มาแจม ได้โปรดิวเซอร์ป๊อปตลอดกาลอย่าง Max Martin (Backstreet Boys, Britney Spears, Pink และ Katy Perry) และประสบความสำเร็จในระดับหนึ่ง และตามด้วย Hot Tottie ได้ Jay-Z มาแจม และ Polow da Don มาโปรดิวเซอร์ แถมด้วย Ester Dean มาร่วมเขียนเพลงนี้ด้วย
และต่อด้วยซิ้งเกิลพิเศษ นั้นคือ More ซึ่งความจริง RedOne โปรดิวแล้ว แต่ยังไม่สะใจพอ Jimmy Joker ขออาสารีมิกซ์เพลงนี้ และประสบความสำเร็จทั่วโลกในเวลาต่อมา
พ.ศ. 2554 ในวันที่ 7 ตุลาคม 2554 RCA Music Group ประกาศยุบกิจการ Jive Records รวมไปถึง Arista Records และ J Records ทำให้ อัชเชอร์ รวมถึงศิลปินคนอื่นๆที่มีสัญญาใน 3 บริษัทนี้ ได้ถูกรวมกันเป็นหนึ่งเดียว ภายใต้ RCA Records ในเครือข่าย โซนี่ มิวสิก
อัชเชอร์ร่วมงานกับศิลปินอินเตอร์หลายคน เช่น Enrique Iglesias ในเพลง Dirty Dancer และอยู่ใน Versus (EP) ได้ RedOne มาโปรดิวเซอร์ ด้วย ตามด้วย หนุ่มลาติน อย่าง Romeo Santos ในเพลง Promise ได้ Rico Love มาโปรดิวเซอร์ และเพลงที่ประสบความสำเร็จทั่วโลก ที่ทำให้เอาใจสาวกแดนซ์ทั่วโลกนั้นคือ Without You เป็นเพลงบรรเลงของ David Guetta และเขียนเพลงร่วมกับ Taio Cruz, Rico Love และเติมน้ำเสียงของอัชเชอร์ไปด้วย ทำให้เพลงนี้ทะลุหัวใจขาแดนซ์ทั่วโลกอย่างล้นหลาม
พ.ศ. 2555 อัชเชอร์ กับสตูดิโออัลบั้มลำดับที่ 7 ภายใต้การควบคุมของ RCA Records ในชื่อว่า Looking 4 Myself อัลบั้มนี้ส่วนใหญ่จะเป็นแนว Electronic เกือบทั้งอัลบั้ม และได้โปรดิวเซอร์มีโปรอย่าง Rico Love, Jim Jonsin, will.i.am, Salaam Remi, Pharrell, Danja, Empire of The Sun, Swedish House Mafia มาโปรดิวในอัลบั้มนี้ได้ลำดับที่ 1 US ด้วยยอดขาย 128,000 ในสัปดาห์แรก ซึ่งยอดขายหายไปครึ่งต่อครึ่ง อย่างน่าตกใจมาก เนื่องจาก อัลบั้ม 21 ของ อะเดล ขายที่สุดในและทำได้ 22 ล้านก๊อปปี้ทั่วโลก และ วงการเพลงที่ไม่มั่นคง เป็นสาเหตุที่ให้หลาย ๆ อัลบั้ม ยอดขายขาดไปเยอะมาก ทุกศิลปิน ตามติดกัน
ซิงเกิลเปิดตัวทั่วโลกคือ Climax ได้โปรดิวเซอร์อย่าง Diplo (M.I.A., Chris Brown) เป็นเพลงรูปแบบ R&amp;B Quiet storm ผสมผสานกับดนตรี Electronic อย่างลงตัว สามารถทำเนื้อร้องเพลงของอัชเชอร์ ที่เขียนร่วมกับ Ariel Rechtshaid, Redd Stylez บวกกับดนตรีของ Diplo เองผสมผสานเป็นเรื่องราวได้ และขึ้นลำดับที่ 1 US R&amp;B/Hip-Hop Chart หลังจากนั้นปล่อยซิ้งเกิลที่ 2 ในแนวแดนซ์ คือ Scream ที่ได้ Max Martin มาโปรดิวเซอร์ให้และประสบความสำเร็จทั่วโลก และตามติดด้วยซิงเกิลที่ 3 Lemme See ได้รับความไว้วางใจ Jim Jonsin มาโปรดิวให้ หลังจากเพลง There Goes My Baby ที่ได้ลำดับที่ 1 US R&amp;B/Hip-Hop Chart และมีแร็พเปอร์สุดฮอต จากค่าย Def Jam อย่าง Rick Ross (ค่าย Maybach Music Group) แร็พเปอร์ที่ให้ DJ Khaled ประสบความสำเร็จ และตัว Rick Ross ไปแจมร่วมกับ R&amp;B แถวหน้าอย่าง Monica, T-Pain, Keri Hilson, Estelle, Jennifer Hudson, Ne-Yo, Mary J. Blige, Omarion และส่วนของอัชเชอร์ก็เคยร่วมงานในเพลง Fed Up (DJ Khaled) และ Looking for Love ที่เขียนให้ ฌอน คอมบ์ส (Diddy) และ Rick Ross ขอร่วมงานกับ อัชเชอร์เอง ในซิงเกิลอย่างเป็นทางการชื่อว่า Touch'N You ได้ Rico Love มาโปรดิวเซอร์ ในอัลบั้ม God Forgives, I Don't ตามลำดับ
พ.ศ. 2556 อัชเชอร์ ได้รับรางวัลแกรมมี่ สาขาเพลงบันทึกเสียง R&amp;B ดีที่สุดจากเพลง Climax, อัชเชอร์ ได้กลับมาร่วมงานกับ Jermaine Dupri ในรอบ 5 ปีและ Young Jeezy อีกครั้ง ในอัลบั้มชุดใหม่ ที่คาดว่าจะเสร็จในปี พ.ศ. 2557
พ.ศ. 2557 อัชเชอร์ ได้ปล่อยซิงเกิล Good Kisser โปรดิวเซอร์โดย Andrew “Pop” Wansel และ Warren “Oak” Felder หรือรู้จักกันในนาม Pop และ Oak ส่วนมิวสิกวีดีโอ ได้แดนเซอร์ และนางแบบ มาสร้างสีสัน ส่วนท่าเต้นก็ได้รับอิทธิพลจากซุปเปอร์สตาร์ตลอดกาล ไมเคิล แจ็คสัน อัชเชอร์ได้ร่วมงานกับคริส บราวน์และริกโรส ในซิงเกิลที่ 5 ของคริส "New Flame" ซึ่งก่อนหน้านั้น ซิงเกิลนี้หลุดออกมาในอินเทอร์เน็ต ก่อนที่อัชเชอร์จะได้มาบันทึกเสียงใหม่ ในซิงเกิลนี้และปล่อยดาว์นโหลดในวันที่ 29 มิถุนายน 2557 ทั่วโลก 2 กรกฎาคม ดิสโคสชัวส์ (Disclosure) 2 พี่น้องหน้าใหม่ของวงการ DJ จากอังกฤษ (กาย และ โฮวาร์ด โรวแรนซ์) ได้รีมิกซ์ซิงเกิล Good Kisser
อัชเชอร์ ได้ร่วมงานกับ นิกกี มินาจ อีกครั้ง หลังจากร่วมงานในซิงเกิ้ล "Lil Freak" ในอัลบั้ม Raymond v. Raymond มาครั้งนี้ได้ ฟาร์เรลล์ วิลเลียมส์ มาโปรดิวให้ในซิงเกิล "She Came To Give It To You" เป็นซิงเกิลที่ 2 อย่างเป็นทางการ และปล่อยดาวน์โหลดในวันที่ 8 กรกฎาคม 2014
อัชเชอร์ ได้ร่วมงานกับ ไม วิล เมค-อิด และทีมนักแต่งเพลงอย่าง ร๊อก ซิตี้ ในซิงเกิลโปรโมท Believe Me ก่อนซิงเกิล Don't Mind ร่วมกับ Juicy J ที่รั่วในอินเตอร์เน็ท และปล่อยอย่างเป็นทางวันที่ 21 พฤศจิกายน 2557
9 กันยายน 2557 อัชเชอร์ได้ร่วมงานกับ คิด อิง (Kid Ink) ในซิงเกิล Body Language ในอัลบัมใหม่ของ คิด อิง และร่วมงานกับศิลปินหน้าใหม่ Tinashe (ทิน่าชี [2 On])
17 มีนาคม 2558 อัชเชอร์ได้ร่วมงานกับ มาร์ติน การ์ริซ (Martin Garrix) ดีเจหน้าใหม่ไฟแรงจากเพลง ในซิงเกิล Don't Look Down
บัคดิโอ
วิจิตร ศรีสอ้าน
ศาสตราจารย์ วิจิตร ศรีสอ้าน (เกิด 22 ธันวาคม พ.ศ. 2477) เกิดที่ตำบลสนามจันทร์ อำเภอบ้านโพธิ์ จังหวัดฉะเชิงเทรา นายกสภามหาวิทยาลัยสุโขทัยธรรมาธิราช นายกสภามหาวิทยาลัยเทคโนโลยีสุรนารี นายกสภามหาวิทยาลัยวลัยลักษณ์ และที่ปรึกษาสำนักงานรับรองมาตรฐานและประกันคุณภาพการศึกษา (สมศ.) อดีตรัฐมนตรีว่าการกระทรวงศึกษาธิการ อดีตปลัดทบวงมหาวิทยาลัย อดีตอธิการบดีมหาวิทยาลัยสุโขทัยธรรมาธิราช อดีตอธิการบดีมหาวิทยาลัยเทคโนโลยีสุรนารี อดีตรองประธานสถาบันวิจัยจุฬาภรณ์ และอดีตนายกสภามหาวิทยาลัยราชภัฏเทพสตรี
ปัจจุบัน ศาสตราจารย์ วิจิตร ศรีสอ้าน ดำรงตำแหน่ง นายกสภามหาวิทยาลัยสุโขทัยธรรมาธิราช นายกสภามหาวิทยาลัยเทคโนโลยีสุรนารี นายกสภามหาวิทยาลัยวลัยลักษณ์ และที่ปรึกษาสำนักงานรับรองมาตรฐานและประกันคุณภาพการศึกษา (สมศ.)
ขบวนการนักรบไดโนเสาร์ อาบะเรนเจอร์
ขบวนการนักรบไดโนเสาร์ อาบะเรนเจอร์ หรือในชื่อภาษาญี่ปุ่น บาคุริวเซ็นไต อาบะเรนเจอร์  เป็นละครโทคุซัทสึชุดของซูเปอร์เซ็นไตซีรีส์ ลำดับที่ 27 ออกอากาศครั้งแรกเมื่อวันที่ 16 กุมภาพันธ์ พ.ศ. 2546 ถึง 8 กุมภาพันธ์ พ.ศ. 2547 ทุกวันอาทิตย์ เวลา 07.30 น. - 08.00 น. ทางสถานีโทรทัศน์ทีวีอาซาฮิ มีจำนวนตอนทั้งหมด 50 ตอน
อาบะเรนเจอร์เป็นผลงานเรื่องที่ 2 ที่ถูกใช้เป็นธีมต้นแบบไดโนเสาร์เช่นเดียวกับขบวนการไดโนเสาร์ จูเรนเจอร์ โดยนำแนวทางรูปแบบความกล้าในแบบบุกอาละวาด ทั้งนี้ อาบะเรนเจอร์ เคยเป็นชื่อที่ยังไม่ได้ถูกอนุมัติในการใช้ชื่อเรื่องจากซีรีส์ที่ผ่านมา
ในส่วนรูปแบบเนื้อหาเป็นเนื้อหาที่ถูกผสมในหลายแนวทั้งแนวแก๊กคอเมดี้, ดราม่า เป็นหลัก
ในสมัย 65 ล้านปี ก่อน คริสตกาล ในยุคที่ไดโนเสาร์ยังมีชีวิตอยู่ ได้เกิดเหตุการณ์ การพุ่งชนของอุกกาบาตยักษ์ ทำให้โลกเกิดมิติบิดผันและบังเกิดโลกมิติคู่ขนานขึ้น โลกที่ไดโนเสาร์สามารถพัฒนาการและปรับตัวเข้ากับสภาพแวดล้อมได้ ถูกเรียกว่า "ไดโนเอิร์ธ" และโลกที่ไดโนเสาร์ไม่สามารถพัฒนาและสูญพันธุ์ในที่สุด ถูกเรียกว่า "อนาเธอร์เอิร์ธ" (หรือ โลกมนุษย์) ไดโนเสาร์ในไดโนเอิร์ธ สามารถพัฒนารูปร่างไปจนแข็งแกร่งและมีชื่อเรียกใหม่ว่า บาคุริว
หลายสิบล้านปีต่อมา เอโวเลี่ยน ได้ทำการโจมตีและยึดครองไดโนเอิร์ธ จนเป็นผลสำเร็จ (โดยใช้เวลานับ10 ปี กว่าจะยึดครองไดโนเอิร์ธ) และเมื่อล่วงรู้ว่าไดโนเอิร์ธ มีโลกคู่ขนานจึงหมายจะยึดครองโลกคู่ขนานด้วยเช่นกัน, อาซึกะ นักรบไดโนเอิร์ทหนุ่มจึงมีหน้าที่เดินทางผ่านมิติเวลามายังอนาเธอร์เอิร์ธ เพื่อตามหาเหล่าผู้กล้าที่มีพลังไดโนกัต ที่สามารถใส่อาบะเระสูท เพื่อกลายเป็นอาบะเรนเจอร์เข้าต่อสู้กับเหล่าเอโวเลี่ยนเพื่อปกป้องอนาเธอร์เอิร์ธเอาไว้จากรุกรานของพวกเอโวเลี่ยน
ขบวนการนักรบไดโนเสาร์ อาบะเรนเจอร์.
กลุ่มขบวนการผู้มีพลังไดโนกัตส์
บาคุริว.
บาคุริว (爆竜) คือ ไดโนเสาร์ที่มีวิวัฒนาการเฉกเช่นมนุษย์ แต่มีสิ่งที่เหนือกว่ามนุษย์คือ มีโครงสร้างภายในบางส่วนเป็นเหล็กและวัตถุต่างๆ
พลังและความสามารถต่างๆ ของอาบะเรนเจอร์.
คิลเลอร์โอ.
ปรากฏครั้งแรกในตอนที่ 20 เกิดจากการรวมร่างระหว่างท็อปเกลเลอร์และสเตโกสไลดอน
แม็กซ์โอจา.
ปรากฏครั้งแรกในตอนที่ 33 หุ่นยนต์ที่เกิดจากการรวมร่างของสตีไรโกซอรัส และ ไดโนแครี่
บาคุเรนโอ.
บาคุเรนโอ (バクレンオー) เป็นหุ่นยนต์ที่เกิดจากการรวมร่างของ คาร์โนริวตัส และ ชาร์โมชิลดอน มีลักษณะคล้ายกับอาบะเรนโอจิ แต่มีพลังการโจมตีที่เหนือกว่า ปรากฏตัวอีกครั้งในตอนที่ 48 เกิดจากการรวมร่างของ มิเกลล่าและวอฟฟ่า ควบคุมด้วยพลังเดธโมโซเลีย
ตารางการประกอบร่าง.
นี่คือตารางการประกอบร่างของหุ่นรวมร่างบาคุริวทั้ง 16 แบบ มีเพียง บราคิโอซอรัส ที่ไม่สามารถรวมร่างได้
ชื่อตอนในภาษาญี่ปุ่นนั้น จะมีคำว่า อาบะเร (アバレ) แฝงในชื่อทุกตอนๆ และจำนวนตอนจะถูกเรียกว่าตอนที่ แต่ส่วนในประเทศไทย มีการดัดแปลงชื่อ เพื่อให้กับเนื้อหาในแต่ละตอน
ขบวนการนักรบไดโนเสาร์ อาบะเรนเจอร์ ออกอากาศทุกเช้าวันอาทิตย์ เวลา 07.30 น. - 08.00 น. ทางสถานีโทรทัศน์ทีวีอาซาฮิ
ในประเทศไทย ลิขสิทธิ์ในการจำหน่ายและเผยแพร่สื่อคือบริษัท โรสวิดีโอ ใช้ชื่อว่า "ขบวนการนักรบไดโนเสาร์ อาบะเรนเจอร์" ออกอากาศทางสถานีโทรทัศน์ไอทีวี เมื่อปี พ.ศ. 2548 ทุกวันอาทิตย์ เวลา 08.00 น. - 08.30 น. ในรายการไอทีวีการ์ตูนคลับ
สตาร์ อัลไลแอนซ์
K2 อาจหมายถึง
แอร์นิวซีแลนด์
แอร์นิวซีแลนด์ เป็นสายการบินแห่งชาติของประเทศนิวซีแลนด์ ก่อตั้งในปี ค.ศ. 1940 (พ.ศ. 2483) มีท่าอากาศยานหลักคือท่าอากาศยานนานาชาติออกแลนด์ ให้บริการไปยังจุดหมายปลายทางในเอเชีย ยุโรป อเมริกาเหนือ และโอเชียเนีย ซึ่งเป็นจุดหมายหลักของสายการบิน สายการบินเป็นหนึ่งในสมาชิกของพันธมิตรสายการบินสตาร์อัลไลแอนซ์
ในปี พ.ศ. 2483 TEAL หรือ Tasman Empire Airways Limited ได้ถูกก่อตั้งขึ้น เที่ยวบินแรกของสายการบินออกเดินทางจาก อ๊อคแลนด์ไปซิดนีย์และเวลลิงตัน ต่อมา จึงได้เพิ่มเที่ยวบินไปยังฟิจิ ซามัว ตาฮิติ และหมู่เกาะคุก รัฐบาลออสเตรเลียได้ทำการซื้อหุ้นส่วนของ TEAL ไปทั้งหมด 50% ในปี 2496 ส่วนที่เหลืออีก 50% ก็ตกเป็นของรัฐบาลนิวซีแลนด์ ในปีพ.ศ. 2504 สายการบินนี้ได้กลายเป็นของรัฐบาลนิวซีแลนด์โดยสมบูรณ์ TEAL ได้เปลี่ยนชื่ออย่างเป็นทางการว่า Air New Zealand
เมื่อวันที่ 1 เมษายน พ.ศ. 2508 สายการบินได้ซื้อเครื่องบินดักลาส ดีซี-8 ในเดือนกรกฎาคม พ.ศ. 2508 ซึ่งใช้สำหรับเส้นทางที่ยาวกว่าไปยังโฮโนลูลูและลอสแอนเจลิส จากนั้นในปี 2524 แอร์นิวซีแลนด์ก็ได้ซื้อ โบอิ้ง 747 แอร์นิวซีแลนด์ ซื้อ แอนเสต ออสเตรเลีย ในปี 2000 ภายหลัง แอนเสต ก็เลิกกิจการไป
สำนักงานใหญ่ของแอร์นิวซีแลนด์เป็นอาคารสำนักงานขนาด 15,600 ตารางเมตร (168,000 ตารางฟุต) ตั้งอยู่ที่หัวมุมถนนโบมอนต์และถนนฟานชอว์ในออกแลนด์ สำนักงานนี้ประกอบด้วยอาคารหกชั้นสองแห่งที่เชื่อมต่อกัน อาคารเหล่านี้ใช้เงิน 60 ล้านดอลลาร์นิวซีแลนด์ในการสร้างและพัฒนา ตั้งแต่ปลายเดือนกันยายนถึงต้นเดือนตุลาคม ค.ศ. 2006
แอร์นิวซีแลนด์คาร์โก้เป็นบริษัทในเครือเพียงแห่งเดียวในปัจจุบันของแอร์นิวซีแลนด์ โดยเป็นบริการขนส่งสินค้าทุกประเภท